《双桐生空井》
明代·释今沼

傍井双桐树，苕苕拂故宫。清凉生夜月，飒沓起秋风。

作瑟材徒具，栖鸾事已空。蔡郎无近信，惆怅碧云中。

作者简介：今沼(一六二一--一六六五)，字铁机。番禺人。天然禅师族侄。原姓曾，名炜，字自昭。诸生。明桂王永历十二年（一六五八）迎天然老人返雷峰。十四年开戒，与石鉴禅师同日受具，命司记室，寻升按云堂。随杖居东官芥庵，益自淬励。一夕坐亡，卒年四十五。有全集行世。清同治《番禺县志》卷四九有传。